ओलिभर कान
ओलिभर रल्फ कान पुर्व जर्मन फुटबल गोलरक्षक हुन् । कार्लस्रुहर एससीको युवा टोलीबाट १९७५ मा फुटबल जीवनमा पदार्पण गरेका कानले १२ वर्षपछी व्यवसायिक रूपमा क्लब प्रतियोगितामा डेब्यु गरेका थिए । १९९४ देखि २००८ को अन्तरालमा बायर्न म्युनिखमा रहेर आफ्नो व्यवसायिक फुटबल खेललाई पुर्णविराम लगाएका कान २००० को दशकको उत्कृष्ट गोलरक्षक का रूपमा विश्वसामु परिचित छन् । उनका प्रशंसकहरूले उनको खेल शैलीको प्रशंसा गर्दै  भोल-कान-ओ ("भोल्कानो" अर्थात ज्वालामुखी) नाम दिएका थिए ।

कान जर्मन इतिहाँसकै सफलतम खेलाडीका रूपमा चिनिन्छन् । उनी सम्मिलित टोलीले आठ बुन्डेस लिगा, ६ डिएफबी-पोकल, १९९६ मा युइएफए कप, र २००१ मा युइएफए च्याम्पियन्स लिग अनि अन्तरमहादेशिय कप जितेको थियो । उनको व्यक्तिगत योगदानका कारण लगा लग चार पटक युइएफए उत्कृष्ट यूरोपिय गोलरक्षक पुरस्कार, तीन विश्वको उत्कृष्ट गोलरक्षक पुरस्कार, र दुइ पटक जर्मन वर्ष फुटबलर ट्रफी जितेका थिए । २००२ फिफा विश्वकप मार्फत कान प्रतियोगिता इतिहाँसमै गोल्डेन बल जित्ने पहिलो र एकमात्र गोलरक्षक बनेका थिए ।

नियमित गोलरक्षक आन्द्रेस कोप्केले राष्ट्रिय टोलीबाट सन्यास लिएपछी ओलिभर कानले गोलरक्षकको भूमिका निर्वाह गर्न अवसर प्राप्त गरे । सन् १९९४ देखि २००६ सम्म राष्ट्रिय टोलीको प्रमुख सदस्यका रूपमा रहेका उनकै कप्तानीमा जर्मन टोली २००२ फिफा विश्वकपको फाइनलसम्म पुगेको थियो । टोलीको कमजोर प्रदर्शनका बावजुद उनकै गोलरक्षण कतिपय खेलमा निर्णायक सावित भयो । फाइनल खेल जर्मनीले ब्राजिललाई २-० ले सुम्पिएको थियो जहाँ ब्राजीली स्ट्राइकर रोनाल्डोले गोल गरे । कान उक्त प्रतियोगिता अवधिभरकै उत्कृष्ट खेलाडीका रूपमा गोल्डेन बल जित्न सफल भए । उनी सम्मिलित जर्मनी राष्ट्रिय फुटबल टिमले १९९६ को युइएफए यूरो जितेको थियो ।

करियर तथ्याङ्क

क्लब

1 Includes German Super Cup

यो पनि हेर्नुहोस्

सन्दर्भ सामग्रीहरू

बाह्य कडीहरू

जर्मनीका फुटबल खेलाडीहरू
जीवनी